Ню-метал

Ню-метал (, вытворнае ад new metal — «новы метал») — паджанр альтэрнатыўнага метала, які з’явіўся ў сярэдзіне 1990-х гадоў. Большасць калектываў змешваюць ню-метал з іншымі жанрамі, з прычыны чаго ўтварыліся некалькі асноўных і велізарная колькасць больш рэдкіх паджанраў. У 1990-я і пачатак 2000-х гадоў гэты жанр з’яўляўся самым запатрабаваным на рынку рок-музыкі ў прыватнасці і музычнай індустрыі наогул. Пачынаючы з другой паловы 2000-х яго папулярнасць пачала падаць, саступаючы месца эма-руху, як самай распаўсюджанай плыні ў рок-музыцы. Аднак лепшыя гурты ню-металу працягваюць выпускаць свае новыя альбомы, удасканальваючы гучанне, эксперыментуючы з рознымі складнікамі і навострываючы свае навыкі.

 Гісторыя 
Смерць лідара легендарнага гурта Nirvana, Курта Кабейна, у 1994 годзе дала штуршок да моцнага развіцця альтэрнатыўнай музыкі з грандж-складальнай. Але заснавальнікам прынята лічыць Майка Петана: Faith No More; Mr.Bungle; Fantomas; Tomahawk і г.д. Па словах саміх ню-металістаў менавіта ён адкрыў ім дарогу да ню-металу, на што сам Петан іранічна адказвае, што падобны шлак прыдумаць не мог. Чысты ню-метал у тым выглядзе, у якім яго стварылі заснавальнікі жанру, уяўляе з сябе змешванне грув-металу і гранжу. Вельмі часта выкарыстоўваецца гранжавы ход «спакойна-рэзка», гэта значыць у куплеце музыка і вакал спакойныя, вялікая ўвага надаецца басу і вакалу, а ў прыпеве вакал зрываецца на крык, у ход ідуць жорсткія гітарныя рыфы, хоць бывае і зваротнае. Мелодыка даволі разнастайная для розных гуртоў, шмат увагі надаецца спэцыфічнаму рытму.

 Ню-метал/Рэпкор 
Гэты найбольш папулярны кірунак ню-металу меў велізарную папулярнасць у першыя пяць-шэсць гадоў ХХІ стагоддзя. Фактычна, гэта нешта сярэдняе паміж ню-металам і рэпкорам. Валодае мякчэйшым саўндам, чым класічны ню-метал. У вакале прысутнічае значна большы адсотак хіп-хоперскай «чыткі», якая звыкла ўстаўляецца ў куплетах, але ў адрозненне ад рэпкора, выкарыстоўваецца і звычайны для жанру вакал.

 Прадстаўнікі ў Беларусі 

 Mauzer
 5diez

 Прадстаўнікі 
 American Head Charge
 Deftones
 Disturbed
 Drowning Pool
 Ill Niño
 Korn
 Limp Bizkit
 Linkin Park
 Mudvayne
 P.O.D.
 Papa Roach
 Slipknot
 Soulfly
 System of a Down


Катэгорыя:Альтэрнатыўны рок